  Константин Вознесенских Анжелика Тихонова корреспондент 2-тӥ южтолэзе Удмуртиын коронавирусэн черлам 71 адямиез эмъюртъёсы понӥзы. Берло нуналскын 5 сюрс 759 эскеронъёс ортчытӥзы. Висёнэз 989 муртлэсь шараязы, со пӧлын 14 аресозь 165 пиналъёс но 65 арессэс ортчем 232 арлыдоос. Со сярысь элькунысь оперативной штаб ивортӥз. Та дыре эмчиос доразы эмъяськись 16 сюрс 811 адямиез чакласа возё. Эмъяськонниын кыллись 222 муртлэн тазалыкез секыт лыдъяське, 57 мурт тыосты шокатӥсь аппарат борды итэмын. 3 сюрс 624 адями йӧназ. Укмыс мурт улонысь кошкиз. Кышномуртъёслы 81, 82, 90 арес вал, воргоронъёслы – 37, 66, 72, 75, 85, 93 арес. 3-тӥ южтолэзьлы Удмуртиын коронавирусэн черлан 153 сюрс 56 учыр лабораториосын зэматэмын. 127 сюрс 54 адями йӧназ, 3 сюрс 814 мурт улонысь кошкиз. Коронавируслэсь прививка 693 сюрс 207 адями пуктӥз, со пӧлысь 546 сюрс 608 мурт кык компонентэн. «Спутник Лайт» вакцинаез 118 сюрс 688 адямилы пуктӥзы. 123 сюрс 56 мурт ревакцинациез ортчиз. Тегъёс: коронавирус Удмуртия Ижкар Тазалык  